Source: http://www.legex.ro/Ordin-1366-2018-161135.aspx
Timestamp: 2020-05-26 10:05:07+00:00
Document Index: 20631877

Matched Legal Cases: ['Articolul 1', 'Articolul 2', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21']

Ordinul 1366/2018 | Legislatie gratuita
Ordinul Nr.1366 din 12.09.2018
Având în vedere Referatul de aprobare nr. 292.050/2018 al Direcţiei îmbunătăţiri funciare şi fond funciar,în baza prevederilor art. 5 şi art. 51 din Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aprobată cu modificări şi completări prin Legea nr. 86/2014, cu modificările şi completările ulterioare, şi a prevederilor art. IV alin. (3) din Legea nr. 44/2018 pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991,în temeiul art. 9 alin. (5) din Hotărârea Guvernului nr. 30/2017 privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin. (6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor, cu modificările ulterioare,ministrul agriculturii şi dezvoltării rurale emite următorul ordin: Articolul 1Se aprobă Procedura privind scoaterea din circuitul agricol a pajiştilor permanente, prevăzută în anexa care face parte integrantă din prezentul ordin. Articolul 2 Prezentul ordin se publică în Monitorul Oficial al României, Partea I.Ministrul agriculturii şi dezvoltării rurale,Petre DaeaANEXĂPROCEDURĂ privind scoaterea din circuitul agricol a pajiştilor permanente Capitolul IPrevederi generale Articolul 1
(1) Prezenta procedură reglementează modul de aprobare şi conţinutul documentaţiei necesare obţinerii aprobării scoaterii definitive sau temporare din circuitul agricol a terenurilor ocupate cu pajişti permanente, situate în extravilanul localităţilor, în conformitate cu prevederile art. 5 şi 51 din Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aprobată cu modificări şi completări prin Legea nr. 86/2014, cu modificările şi completările ulterioare, denumită în continuare ordonanţă, precum şi cu respectarea dispoziţiilor Legii fondului funciar nr. 18/1991, republicată, cu modificările şi completările ulterioare, denumită în continuare lege.
(2) Prevederile prezentei proceduri se completează cu dispoziţiile anexei nr. 1 „Procedura privind scoaterea definitivă sau temporară din circuitul agricol a terenurilor situate în extravilanul localităţilor" la Ordinul ministrului agriculturii şi dezvoltării rurale nr. 83/2018, publicat în Monitorul Oficial al României, Partea I, nr. 184 din 28 februarie 2018. Articolul 2Prezenta procedură nu se aplică pentru scoaterea definitivă sau temporară din circuitul agricol a terenurilor ocupate cu pajişti permanente care: a)sunt situate în intravilanul localităţilor; b)sunt ocupate cu pajişti permanente care nu intră sub incidenţa prevederilor ordonanţei. În acest caz se aplică dispoziţiile legii, precum şi ale actelor aprobate în executarea actului primar, în domeniu. Articolul 3
(1) Scoaterea definitivă sau temporară din circuitul agricol a terenurilor ocupate cu pajişti permanente, situate în extravilan, în vederea amplasării obiectivelor de investiţie prevăzute la art. 5 alin. (3) din ordonanţă, se aprobă după cum urmează:a)prin decizie a directorului direcţiei pentru agricultură judeţeană, pentru terenurile în suprafaţă de până la 100 ha, inclusiv, cu avizul Ministerului Agriculturii şi Dezvoltării Rurale; b)prin hotărâre a Guvernului, pentru terenurile agricole cu suprafaţa de peste 100 ha, iniţiată de Ministerul Agriculturii şi Dezvoltării Rurale.
(3) Modelul deciziei de scoatere temporară din circuitul agricol a terenurilor ocupate cu pajişti permanente, situate în extravilanul localităţilor, este prevăzut la anexa nr. 2, care face parte integrantă din prezenta procedură. Capitolul IIDocumentaţia şi modul de aprobare a scoaterii definitive sau temporare din circuitul agricol a terenurilor ocupate cu pajişti permanente, situate în extravilanul localităţilor Articolul 4
(1) Aprobarea scoaterii definitive sau temporare din circuitul agricol a terenurilor ocupate cu pajişti permanente, situate în extravilan, se emite în baza următoarei documentaţii:a)cererea beneficiarului, însoţită de actul de identitate; b)certificat de înregistrare şi certificat constatator de la registrul comerţului sau act în baza căruia îşi desfăşoară activitatea, în copie, în cazul beneficiarului persoană juridică; c)în caz de reprezentare, procura notarială, respectiv delegaţia, hotărârea adunării generale a asociaţilor, decizia asociatului unic, decizia reprezentantului formei asociative, după caz, în original, precum şi o copie a BI/CI a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate; d)actul de proprietate sau alt act de deţinere a terenului, valabil încheiat; e)acordul proprietarului pentru scoaterea definitivă sau temporară din circuitul agricol a terenului, în cazul în care terenul este deţinut de o altă persoană decât proprietarul; acordul administratorului pentru scoaterea definitivă sau temporară din circuitul agricol a terenului în cazul în care terenul aparţine domeniului public/privat al statului - în original; f)extrasul de carte funciară pentru informare însoţit de extrasul de plan cadastral, eliberate de oficiul de cadastru şi publicitate imobiliară cu maximum 30 de zile înainte de data depunerii documentaţiei, după caz; g)certificatul de urbanism, însoţit de planul de încadrare în zonă; h)studiul pedologic şi agrochimic pentru încadrarea terenului în clase de calitate, întocmit de oficiul de studii pedologice şi agrochimice sau de persoanele fizice/juridice cu obiect de activitate specific, atestate de către Ministerul Agriculturii şi Dezvoltării Rurale; i)nota de calcul privind tariful datorat pentru scoaterea definitivă sau temporară din circuitul agricol a terenurilor, întocmită de direcţia pentru agricultură judeţeană, şi documente de plată a tarifului virat în contul Ministerului Agriculturii şi Dezvoltării Rurale; j)avizul tehnic pentru amplasarea construcţiilor care se execută în zona amenajărilor de îmbunătăţiri funciare, eliberat de Agenţia Naţională de Îmbunătăţiri Funciare, prin filialele teritoriale; k)memoriul tehnic al lucrării, în care se descrie obiectivul de investiţii; l)proces-verbal de verificare în teren privind existenţa/ inexistenţa construcţiilor pe terenul agricol situat în extravilan pentru care se solicită scoaterea din circuitul agricol, întocmit de către reprezentanţii direcţiei pentru agricultură judeţeană; m)hotărârea Guvernului/consiliului judeţean/consiliului local privind declararea de utilitate publică a obiectivelor de investiţie de interes naţional, judeţean, local, în condiţiile legii, după caz; n)hotărârea consiliului judeţean/consiliului local din care să rezulte că lucrările fac obiectul unor programe de dezvoltare locală/judeţeană/regională şi sunt iniţiate de către autorităţile administraţiei publice locale, după caz; o)adeverinţa emisă de primărie prin care se atestă suprafaţa totală de pajişte înregistrată la data de 1 ianuarie 2007 în registrul agricol şi dacă există suprafeţe de teren ocupate cu pajişti permanente în excedent pe raza teritorială a acesteia; p)adeverinţa emisă de primărie din care să rezulte suprafaţa de teren neproductiv, situat în raza teritorială a acesteia, deţinut de beneficiar şi/sau altă persoană fizică/juridică ori aflat în domeniul public/privat al statului/unităţii administrativ-teritoriale, egală cu suprafaţa de teren ce face obiectul solicitării scoaterii definitive din circuitul agricol, după caz; adeverinţa se prezintă în cazul în care se solicită scoaterea definitivă din circuitul agricol, fiind eliberată în baza informaţiilor din registrul agricol şi însoţită de unul dintre documentele prevăzute la art. 5 alin. (3); q)avizul emis de structura de specialitate din cadrul Ministerului Agriculturii şi Dezvoltării Rurale, în conformitate cu dispoziţiile art. 3; r)alte documente necesare emiterii actului de avizare sau a deciziei de aprobare, după caz.
(2) Documentele prevăzute la alin. (1) se prezintă în original, însoţite de copiile acestora care se certifică pentru conformitate de către reprezentanţii direcţiei pentru agricultură judeţene, cu excepţia documentelor prevăzute la lit. m) şi n), care se prezintă în copie, a documentului prevăzut la lit. q) care se emite de către structura de specialitate din cadrul Ministerului Agriculturii şi Dezvoltării Rurale şi a documentelor prevăzute la lit. o) şi p) care se depun în original. Articolul 5
(1) Aprobarea scoaterii definitive din circuitul agricol a terenurilor ocupate cu pajişti permanente, situate în extravilan, pentru amplasarea obiectivelor prevăzute la art. 5 alin. (3) lit. a), c) şi d) din ordonanţă se realizează cu obligaţia beneficiarului să recupereze din terenurile neproductive o suprafaţă egală cu cea aprobată a fi scoasă din circuitul agricol. Recuperarea acestor terenuri se face până la data stabilită în actul prin care se aprobă scoaterea definitivă din circuitul agricol a acestor suprafeţe, astfel încât să nu scadă suprafaţa de pajişti la nivel local, judeţean sau naţional, după caz, sub cea prevăzută la art. 4 alin. (1) din ordonanţă.
(3) Pentru situaţiile prevăzute la alin. (1) şi (2), în vederea îndeplinirii obligaţiei de recuperare, efectuarea lucrărilor prevăzute la art. 5 alin. (6) din ordonanţă se realizează pe terenurile neproductive identificate în adeverinţa prevăzută la alin. (1) lit. p), în baza:a)angajamentului beneficiarului privind efectuarea lucrărilor pe terenul neproductiv deţinut de către acesta; b)convenţiei privind efectuarea lucrărilor de către beneficiar pe terenurile neproductive aparţinând altor deţinători, încheiată între aceştia şi beneficiar.
(4) Aprobarea scoaterii definitive din circuitul agricol a terenurilor ocupate cu pajişti permanente situate în extravilan pentru amplasarea obiectivelor prevăzute la art. 5 alin. (3) lit. a), c) şi d) din ordonanţă se realizează, fără obligaţia de recuperare, până la echivalarea suprafeţei de pajişti din România cu suprafaţa prevăzută la art. 4 alin. (1) din ordonanţă.
(5) Fac excepţie de la obligaţia prevăzută la art. 5 alin. (4) din ordonanţă obiectivele de interes public local aprobate prin hotărârea consiliului local.
(6) Scoaterea temporară din circuitul agricol a terenurilor ocupate cu pajişti permanente, situate în extravilan, prevăzute la art. 1, se face cu respectarea art. 5 alin. (8) din ordonanţă. Articolul 6
(1) Aprobarea scoaterii temporare din circuitul agricol a terenurilor ocupate cu pajişti permanente, situate în extravilan, se face pentru perioada şi în condiţiile prevăzute la art. 93 alin. (1) din lege.
(3) Aprobarea prelungirii perioadei de scoatere temporară din circuitul agricol a terenurilor ocupate cu pajişti permanente, situate în extravilan, se emite în condiţiile prevăzute la art. 3, în baza următoarei documentaţii:a)cererea beneficiarului, însoţită de actul de identitate; b)certificat de înregistrare şi certificat constatator de la registrul comerţului sau actul în baza căruia îşi desfăşoară activitatea, în copie, în cazul beneficiarului persoană juridică; c)în caz de reprezentare, procura notarială, respectiv delegaţia, hotărârea adunării generale a asociaţilor, decizia asociatului unic, decizia reprezentantului formei asociative, după caz, în original, precum şi o copie a BI/CI a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate; d)acordul proprietarului pentru prelungirea perioadei de scoatere temporară din circuitul agricol a terenului, în cazul în care terenul este deţinut de o altă persoană decât proprietarul; e)memoriu justificativ pentru solicitarea prelungirii perioadei de scoatere temporară din circuitul agricol; f)decizia eliberată pentru aprobarea scoaterii temporare din circuitul agricol pentru terenul pentru care se solicită prelungirea perioadei; g)nota de calcul privind tariful datorat pentru scoaterea temporară din circuitul agricol a terenurilor, întocmită de direcţia pentru agricultură judeţeană, şi documente de plată a tarifului, virat în contul Ministerului Agriculturii şi Dezvoltării Rurale; h)avizul emis de structura de specialitate din cadrul Ministerului Agriculturii şi Dezvoltării Rurale, după verificarea documentaţiei; i)alte documente necesare emiterii actului de avizare sau a deciziei de aprobare, după caz.
(4) În situaţia în care se solicită aprobarea scoaterii definitive din circuitul agricol la expirarea perioadei de scoatere temporară din circuitul agricol, beneficiarul are obligaţia achitării a jumătate din tariful prevăzut în anexa nr. 1 din lege, cu respectarea dispoziţiilor art. 92 alin. (6) din lege. Aprobarea scoaterii definitive se emite cu respectarea prevederilor art. 5, în baza documentaţiei prevăzute la alin. (2), completată cu următoarele documente:a)cererea beneficiarului, însoţită de actul de identitate; b)actul de proprietate sau alt act de deţinere a terenului valabil încheiat; c)în caz de reprezentare, procura notarială, respectiv delegaţia, hotărârea adunării generale a asociaţilor, decizia asociatului unic, decizia reprezentantului formei asociative, după caz, în original, precum şi o copie a BI/CI a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate; d)acordul proprietarului pentru prelungirea perioadei de scoatere temporară din circuitul agricol a terenului, în cazul în care terenul este deţinut de o altă persoană decât proprietarul; e)copia deciziei eliberate pentru aprobarea scoaterii temporare din circuitul agricol a terenului pentru care se solicită scoaterea definitivă; f)adeverinţa emisă de primărie prin care se atestă suprafaţa totală de pajişte înregistrată la data de 1 ianuarie 2007 în registrul agricol şi dacă există suprafeţe de teren ocupate cu pajişti permanente în excedent pe raza teritorială a acesteia; g)adeverinţa emisă de primărie din care să rezulte suprafaţa de teren neproductiv, situat în raza teritorială a acesteia, deţinut de beneficiar şi/sau altă persoană fizică/juridică ori aflat în domeniul public/privat al statului/unităţii administrativ-teritoriale, egală cu suprafaţa de teren ce face obiectul solicitării scoaterii definitive din circuitul agricol, după caz; adeverinţa se eliberează în baza informaţiilor din registrul agricol, fiind însoţită de unul dintre documentele prevăzute la art. 5 alin. (3); h)memoriu justificativ pentru solicitarea scoaterii definitive din circuitul agricol; i)nota de calcul privind tariful datorat pentru scoaterea temporară din circuitul agricol a terenurilor, întocmită de direcţia pentru agricultură judeţeană, şi documente de plată a tarifului virat în contul Ministerului Agriculturii şi Dezvoltării Rurale; j)avizul emis de structura de specialitate din cadrul Ministerului Agriculturii şi Dezvoltării Rurale, după verificarea documentaţiei; k)alte documente necesare emiterii actului de avizare sau a deciziei de aprobare, după caz.
(5) Documentele prevăzute la alin. (3) şi (4) se prezintă în original, însoţite de copiile acestora care se certifică pentru conformitate de către reprezentanţii direcţiei pentru agricultură judeţene, cu excepţia documentelor prevăzute la alin. (3) lit. h) şi alin. (4) lit. j) care se emit de către structura de specialitate din Ministerului Agriculturii şi Dezvoltării Rurale, precum şi a documentelor prevăzute la alin. (4) lit. f) şi g) care se depun în original. Articolul 7
(1) În situaţia în care se solicită aprobarea scoaterii temporare din circuitul agricol a terenurilor ocupate cu pajişti permanente, situate în extravilan, care nu sunt înscrise în sistemul informatic integrat de cadastru şi carte funciară, documentaţia prevăzută la art. 4 alin. (1) se completează cu planul topografic cu reprezentarea suprafeţelor solicitate pentru scoaterea temporară din circuitul agricol, recepţionat tehnic cu privire la corectitudinea datelor topografice de către oficiul de cadastru şi publicitate imobiliară, în condiţiile legii, însoţit de tabelul centralizator semnat şi ştampilat de primăria unităţii administrativ-teritoriale pe a cărei rază se află terenul.
(2) Tabelul centralizator prevăzut la alin. (1) cuprinde numele şi prenumele/denumirea proprietarului/beneficiarului, semnătura acestuia, cod unic de înregistrare/codul de identificare fiscală, seria şi numărul CI/BI, suprafeţele măsurate care se scot temporar din circuitul agricol, numerele cadastrale ale imobilelor, în cazul în care acestea au fost alocate. Tabelul centralizator va fi însoţit de copia planului parcelar semnat şi ştampilat de primărie şi recepţionat de oficiul de cadastru şi publicitate imobiliară competent, în cazul terenurilor care au făcut obiectul legilor proprietăţii. În cazul celorlalte terenuri, tabelul centralizator va fi însoţit de un plan de încadrare tarla, semnat şi ştampilat de primărie cu menţiunea „terenurile nu au făcut obiectul legilor proprietăţii", cu identificarea zonei pentru care se solicită scoaterea temporară din circuitul agricol. Articolul 8
(1) Documentaţia pentru emiterea deciziei privind scoaterea definitivă sau temporară din circuitul agricol a terenurilor prevăzute la art. 3 alin. (1) lit. a) se depune de către beneficiar la direcţia pentru agricultură judeţeană. În termen de 3 zile lucrătoare de la înregistrare, direcţia pentru agricultură judeţeană transmite documentaţia la structura de specialitate din cadrul Ministerului Agriculturii şi Dezvoltării Rurale.
(5) În cazul solicitării unor completări la documentaţie, termenul de emitere a avizului necesar aprobării scoaterii definitive sau temporare din circuitul agricol a terenurilor ocupate cu pajişti permanente, situate în extravilan, curge de la depunerea documentaţiei complete. În cazul nedepunerii documentelor solicitate de către beneficiar, în termen de 30 de zile de la solicitarea completării, documentaţia se respinge. Articolul 9Documentaţia pentru adoptarea hotărârii Guvernului privind scoaterea definitivă sau temporară din circuitul agricol a terenurilor prevăzute la art. 3 alin. (1) lit. b) se depune şi se înregistrează de către beneficiar la direcţia pentru agricultură judeţeană. În termen de 3 zile lucrătoare de la înregistrare, direcţia pentru agricultură judeţeană transmite documentaţia la structura de specialitate din cadrul Ministerului Agriculturii şi Dezvoltării Rurale, în vederea emiterii avizului şi iniţierii proiectului de hotărâre a Guvernului. Articolul 10În cazul în care documentaţia cuprinde date eronate, documentaţia se restituie fără soluţionarea cererii cu privire la aprobarea scoaterii din circuitul agricol. Capitolul IIIPlata tarifului la Fondul de ameliorare a fondului funciar Articolul 11
(1) Scoaterea definitivă a terenurilor ocupate cu pajişti permanente, situate în extravilan, se face la solicitarea beneficiarilor, cu plata tarifelor datorate la Fondul de ameliorare a fondului funciar, în conformitate cu dispoziţiile art. 92 alin. (5) din lege şi art. II din Legea nr. 186/2017 pentru modificarea şi completarea Legii fondului funciar nr. 18/1991.
(3) Plata tarifului la Fondul de ameliorare a fondului funciar se face conform notei de calcul întocmite de către direcţia pentru agricultură judeţeană, calculat în baza dispoziţiilor anexei nr. 1 la lege, cu respectarea valorilor tarifului indexat cu coeficientul de inflaţie, aprobate anual prin ordin al ministrului agriculturii şi dezvoltării rurale, în baza documentaţiei depuse de către beneficiar.
(5) Tariful prevăzut la alin. (1) se achită în contul deschis pentru această activitate pe numele Ministerului Agriculturii şi Dezvoltării Rurale la Trezoreria operativă a municipiului Bucureşti, cod fiscal 4221187, cod IBAN RO39 TREZ 7005057X XX00 0354.
(7) Restituirea tarifului achitat la Fondul de ameliorare a fondului funciar se face cu respectarea prevederilor anexei nr. 2 „Procedură privind restituirea tarifului achitat la Fondul de ameliorare a fondului funciar" la Ordinul ministrului agriculturii şi dezvoltării rurale nr. 83/2018.
(8) Răspunderea pentru întocmirea notei de calcul pentru plata tarifului la Fondul de ameliorare a fondului funciar, în conformitate cu prevederile alin. (2), revine direcţiei pentru agricultură judeţene. Capitolul IVDispoziţii tranzitorii şi finale Articolul 12Decizia sau hotărârea Guvernului de aprobare a scoaterii definitive sau temporare din circuitul agricol a terenurilor ocupate cu pajişti permanente, situate în extravilan, reprezintă actul prin care se aprobă scoaterea definitivă sau temporară din circuitul agricol a terenurilor ocupate cu pajişti permanente, situate în extravilan. Articolul 13Documentaţiile privind scoaterea definitivă sau temporară din circuitul agricol a terenurilor ocupate cu pajişti permanente, situate în extravilan, în vederea realizării unor investiţii, se întocmesc pentru fiecare obiectiv în parte, cu plata corespunzătoare a tarifelor aferente Fondului de ameliorare a fondului funciar. Articolul 14Înscrierea în evidenţele de cadastru şi carte funciară a categoriei de folosinţă curţi-construcţii, ca urmare a aprobării scoaterii definitive din circuitul agricol a terenurilor ocupate cu pajişti permanente, situate în extravilan, se face la cererea proprietarului/beneficiarului, în baza deciziei sau hotărârii Guvernului de aprobare a scoaterii definitive din circuitul agricol a terenurilor ocupate cu pajişti permanente, situate în extravilan, conform legislaţiei în vigoare. Articolul 15
(1) Beneficiarul în favoarea căruia s-a emis decizia de scoatere definitivă sau temporară din circuitul agricol a terenurilor ocupate cu pajişti permanente, situate în extravilan, are obligaţia respectării şi îndeplinirii condiţiilor şi recomandărilor menţionate în cuprinsul acesteia.
(2) Direcţia pentru agricultură judeţeană, prin personalul de specialitate şi structurile de specialitate din cadrul Ministerului Agriculturii şi Dezvoltării Rurale, verifică modul în care sunt respectate condiţiile şi recomandările menţionate în decizia de scoatere definitivă sau temporară din circuitul agricol a terenurilor ocupate cu pajişti permanente, situate în extravilan. Articolul 16
(1) Situaţia actualizată a aprobărilor de scoatere definitivă sau temporară din circuitul agricol a terenurilor ocupate cu pajişti permanente, situate în extravilan, întocmită de către direcţia pentru agricultură judeţeană, se transmite Ministerului Agriculturii şi Dezvoltării Rurale în primele 10 zile ale fiecărei luni, în format electronic.
(2) Ministerul Agriculturii şi Dezvoltării Rurale, prin direcţia de specialitate din cadrul acestuia, va întocmi situaţia centralizată a terenurilor ocupate cu pajişti permanente, situate în extravilan, scoase definitiv sau temporar din circuitul agricol. Articolul 17O copie a deciziei sau a hotărârii Guvernului de aprobare a scoaterii definitive sau temporare din circuitul agricol a terenurilor ocupate cu pajişti permanente, situate în extravilan, precum şi a documentului de plată a tarifului la Fondul de ameliorare a fondului funciar se transmit de către direcţia pentru agricultură judeţeană structurii de specialitate cu atribuţii în desfăşurarea activităţilor de natură financiar-contabilă din cadrul Ministerului Agriculturii şi Dezvoltării Rurale, lunar, până la data de 15 a lunii în curs pentru luna anterioară, însoţite de situaţia centralizatoare a acestor documente. Articolul 18Documentaţia necesară pentru obţinerea aprobării de scoatere definitivă sau temporară din circuitul agricol a terenurilor ocupate cu pajişti permanente, situate în extravilan, se întocmeşte în 3 exemplare, unul pentru beneficiar, unul pentru Ministerul Agriculturii şi Dezvoltării Rurale şi unul pentru direcţia pentru agricultură judeţeană, care se reţin în arhiva acestor structuri. La fiecare exemplar se anexează decizia de aprobare de scoatere definitivă sau temporară din circuitul agricol sau nota de completare/nota de respingere, în original. Articolul 19Aprobarea scoaterii definitive sau temporare din circuitul agricol a terenurilor ocupate cu pajişti permanente, situate în extravilan, constituie o procedură distinctă şi nu face parte din procedura de autorizare a executării lucrărilor de construcţii în sensul art. 2 alin. (21) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare. Articolul 20În cazul obţinerii certificatului de urbanism în scopul emiterii autorizaţiei de construire în vederea amplasării construcţiilor prevăzute la art. 5 alin. (3) din ordonanţă, acesta este valabil şi pentru documentaţia întocmită conform prezentei proceduri. Articolul 21
(1) Procedurile iniţiate înaintea intrării în vigoare a Legii nr. 44/2018 pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 se finalizează conform legislaţiei în vigoare la data înregistrării cererilor.
(2) Cererile înregistrate după intrarea în vigoare a Legii nr. 44/2018 pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 se restituie beneficiarilor în vederea înregistrării unor noi cereri pentru aprobarea scoaterii definitive sau temporare din circuitul agricol, în conformitate cu dispoziţiile prezentei proceduri. ANEXA Nr. 1la procedură MINISTERUL AGRICULTURII ŞI DEZVOLTĂRII RURALE DIRECŢIA PENTRU AGRICULTURĂ JUDEŢEANĂ ........ ........ ............ DECIZIA Nr. ........ ........ din ........ ............ În temeiul dispoziţiilor art. 51 din Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aprobată cu modificări şi completări prin Legea nr. 86/2014, cu modificările şi completările ulterioare, şi al prevederilor Ordinului ministrului agriculturii şi dezvoltării rurale nr. 1.366/2018 pentru aprobarea Procedurii privind scoaterea din circuitul agricol a pajiştilor permanente, având în vedere cererea beneficiarului ........ ........... nr. ..........., înregistrată la direcţia pentru agricultură judeţeană cu nr. ............ din ................, în baza următoarelor documente: 1. certificatul de urbanism nr. .............. din ........ ........ ........., emis de către ........ ................ ................ ................ ..........; 2. memoriul justificativ pentru scoaterea definitivă din circuitul agricol a terenurilor situate în extravilanul localităţilor; 3. studiul pedologic şi agrochimic nr. ............... din ........ ........ ..........; 4. avizul tehnic nr. ..... din ........ .......... pentru amplasarea construcţiilor care se execută în zona amenajărilor de îmbunătăţiri funciare, eliberat de Agenţia Naţională de Îmbunătăţiri Funciare; 5. hotărârea consiliului judeţean/consiliului local nr. ........ .......... din ........ ........., emisă de Primăria ........ ........ ........, judeţul ........ .............., după caz; 6. avizul structurii de specialitate din cadrul Ministerului Agriculturii şi Dezvoltării Rurale nr. ........ ........... din ........., după caz, în scopul realizării obiectivului de investiţii ........ ........ ............ de către beneficiar ........ ........ ............ pe terenul situat în ........ ........., judeţul ..........., în suprafaţă de ........ .........., înscris în cartea funciară nr. .........., tarlaua nr. ............., parcela nr. ..............., număr cadastral ........ ..............., direcţia pentru agricultură judeţeană emite DECIZIA privind aprobarea scoaterii definitive din circuitul agricol pentru terenul cu suprafaţă de ............. mp, categoria de folosinţă ........ ........ .........., clasa de calitate ........ ........, situat în extravilanul localităţii ........ ................, judeţul ........ ............., înscris în CF nr. ........ ..........., tarlaua nr. ........ ........., parcela nr. ........ ........ ..........., număr cadastral ........ ........ ........ Ministerul Agriculturii şi Dezvoltării Rurale nu va fi ţinut răspunzător pentru investiţia în cauză dacă, în conformitate cu legile fondului funciar, suprafeţele aferente investitorilor vor face obiectul reconstituirii dreptului de proprietate al persoanelor îndreptăţite sau al altor litigii. Prezenta decizie se poate contesta în condiţiile şi termenele prevăzute de Legea contenciosului administrativ nr. 554/2004, cu modificările şi completările ulterioare. Recomandări, ........ ................ ................ ................ ................ ................ ................ ................ ................ ................ ................ ........ ......... ........ ................ ................ ................ ................ ................ ................ ................ ................ ................ ................ ........ ......... Director executiv, Direcţia pentru Agricultură Judeţeană ........ ................ ........ ........ ................ ................ ........ ............ (numele, prenumele, semnătura şi ştampila) ANEXA Nr. 2la procedură MINISTERUL AGRICULTURII ŞI DEZVOLTĂRII RURALE DIRECŢIA PENTRU AGRICULTURĂ JUDEŢEANĂ ........ ........ ............ DECIZIA Nr. ........ ........ din ........ ............ În temeiul dispoziţiilor art. 51 din Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aprobată cu modificări şi completări prin Legea nr. 86/2014, cu modificările şi completările ulterioare, şi al prevederilor Ordinului ministrului agriculturii şi dezvoltării rurale nr. 1.366/2018 pentru aprobarea Procedurii privind scoaterea din circuitul agricol a pajiştilor permanente, având în vedere cererea beneficiarului ........ ............. nr. ............, înregistrată la direcţia pentru agricultură judeţeană cu nr. ............ din ................, în baza următoarelor documente: 1. certificatul de urbanism nr. .............. din ........ ............., emis de către ........ ........ ...............; 2. memoriu justificativ pentru scoaterea temporară din circuitul agricol a terenurilor situate în extravilanul localităţilor; 3. studiul pedologic şi agrochimic nr. ...............din ........ ........ ..........; 4. avizul tehnic nr. ..... din ........ .......... pentru amplasarea construcţiilor care se execută în zona amenajărilor de îmbunătăţiri funciare, eliberat de Agenţia Naţională de Îmbunătăţiri Funciare; 5. hotărârea consiliului judeţean/consiliului local nr. ......... din ..........., emisă de Primăria ........ ............, judeţul .............., după caz; 6. avizul structurii de specialitate din cadrul Ministerului Agriculturii şi Dezvoltării Rurale nr. ........ ........... din ........., după caz, în scopul realizării obiectivului de investiţii ........ ........ .......... de către beneficiar ........ ................ ......... pe terenul situat în ........ ............, judeţul ........ ........, în suprafaţă de ........ ........ ............., înscris în cartea funciară nr. ........ ........, tarlaua nr. ........ .........., parcela nr. ........ ............, număr cadastral ........ ..............., direcţia pentru agricultură judeţeană emite DECIZIA privind aprobarea scoaterii temporare din circuitul agricol pentru terenul cu suprafaţă de ............ mp, categoria de folosinţă ........ .........., clasa de calitate .............., situat în extravilanul localităţii ........ ................, judeţul ........ ............., înscris în CF nr. ........ ........, tarlaua nr. ............., parcela nr. ........ ............, număr cadastral ........ ..........., pentru o perioadă de 2 ani, începând cu data ........ ................ ........... Beneficiarul aprobării are obligaţia de a reda în circuitul agricol terenul având datele de identificare menţionate mai sus, la clasa de calitate şi categoria de folosinţă avute anterior aprobării, în termen de un an de la expirarea perioadei de scoatere temporară din circuitul agricol. Ministerul Agriculturii şi Dezvoltării Rurale nu va fi ţinut răspunzător pentru investiţia în cauză dacă, în conformitate cu legile fondului funciar, suprafeţele aferente investitorilor vor face obiectul reconstituirii dreptului de proprietate al persoanelor îndreptăţite sau al altor litigii. Prezenta decizie se poate contesta în condiţiile şi termenele prevăzute de Legea contenciosului administrativ nr. 554/2004, cu modificările şi completările ulterioare. Recomandări, ........ ................ ................ ................ ................ ................ ................ ................ ................ ................ ................ ........ ......... ........ ................ ................ ................ ................ ................ ................ ................ ................ ................ ................ ........ ......... Director executiv, Direcţia pentru Agricultură Judeţeană ........ ........ .............. ........ ................ ................ ........ ............ (numele, prenumele, semnătura şi ştampila)
COMENTARII la Ordinul 1366/2018
Momentan nu exista niciun comentariu la Ordinul 1366 din 2018
Alte acte pe aceeaşi temă cu Ordin 1366/2018